เพลย์สเตชัน เน็ตเวิร์ก

280px|right
**เพลย์สเตชันเน็ตเวิร์ก** ( หรือมักย่อว่า **PSN**) เป็นเครือข่ายเกมออนไลน์ของโซนี่ ซึ่งอนุญาตให้ผู้ใช้เครื่องเล่นเกมเพลย์สเตชัน 3 หรือ เพลย์สเตชัน 4 และเครื่องเล่นเกมพกพาเพลย์สเตชันพอร์เทเบิล (PSP) สามารถเล่นเกมร่วมกันผู้เล่นคนอื่น ๆ ในเครือข่ายได้ รวมถึงเข้าถึงบริการเครือข่ายสังคมออนไลน์และความบันเทิงดิจิทัล เช่น วีดิโอออนไลน์ เมื่อวันที่ 20 เมษายน 2554 โซนี่ได้ระงับการให้บริการเพลย์สเตชันเน็ตเวิร์กและเครือข่ายโซนี่ออนไลน์เอนเทอร์เทนเมนต์ เนื่องจากพบว่ามี "ข้อมูลส่วนบุคคลถูกขโมย อันเป็นผลจากการเจาะเข้าระบบอย่างผิดกฎหมาย" ในเวลานั้น เครือข่ายดังกล่าวมีเครื่องเซิร์ฟเวอร์ประมาณ 130 เครื่อง, ซอฟต์แวร์ประมาณ 50 โปรแกรม และผู้ใช้ลงทะเบียนประมาณ 77 ล้านบัญชี

## ประวัติ
เพลย์สเตชัน เน็ตเวิร์กแพลต ถูกพัฒนาขึ้นโดย โซนี่ คอมพิวเตอร์ เอนเตอร์เทนเมนท์ ยุโรป (Sony Computer Entertainment Europe; SCEE) กับ โซนี่ ออนไลน์ เอนเตอร์เทนเม้นท์ (Sony Online Entertainment : SOE) และจะร่วมกับ Central Station ในอังกฤษ และคาดว่าจะเชื่อมกับ Connect.com

ปี 2006 โซนี่ประกาศเปิดตัวเครือข่ายออนไลน์สำหรับเครื่องเกมเพลย์สเตชัน 3 ในการประชุม PlayStation Business Briefing ในโตเกียว โดยใช้ชื่อชั่วคราวว่า "เพลย์สเตชันเน็ตเวิร์กแพลตฟอร์ม" (PlayStation Network Platform) โซนี่ยังได้ยืนยันว่าบริการดังกล่าวจะเป็นบริการที่เชื่อมต่อตลอดเวลา (always on)  ไม่เสียค่าใช้จ่าย และมีความสามารถในการเล่นเกมแบบหลายคนพร้อมกัน รายการความสามารถแบบสมบูรณ์นั้นถูกประกาศในการแถลงข่าวของงานแสดงเกม Tokyo Game Show 2006 ในเวลาที่เครือข่ายดังกล่าวเปิดให้บริการ หน้าจอลงทะเบียนนั้นสามารถเข้าถึงได้ด้วยเครื่องเพลย์สเตชัน 3 หรือ PSP เท่านั้น ในเวลาต่อมา โซนี่ได้เปิดให้ลงทะเบียนผ่านทางเว็บไซต์เพลย์สเตชันเน็ตเวิร์กได้

การหยุดการให้บริการเพลย์สเตชันเน็ตเวิร์กในเดือนเมษายน 2554 เริ่มขึ้นเมื่อวันที่ 20 เมษายน 2554 และกระทบผู้ใช้ที่ลงทะเบียน 77 ล้านคน การหยุดการให้บริการนี้ เป็นการหยุดที่ยาวนานที่สุด นับตั้งแต่เริ่มให้บริการในปี 2549 ในการสอบสวนกรณีนี้ ผู้เชี่ยวชาญด้านความมั่นคงของระบบคอมพิวเตอร์ ได้ให้ปากคำกับคณะอนุกรรมการกำกับการสืบสวนด้านพาณิชย์ อุตสาหกรรม และการค้า ของสภาผู้แทนราษฎรสหรัฐ ว่าโซนี่ใช้ซอฟต์แวร์เว็บเซิร์ฟเวอร์ Apache รุ่นเก่าที่ "ไม่ได้ลงแพตซ์ และไม่ได้ติดตั้งไฟร์วอลล์" โดยปัญหาดังกล่าวนี้ได้ "ถูกรายการลงในเว็บบอร์ดสาธารณะที่พนักงานโซนี่คอยติดตามอยู่" สองถึงสามเดือน ก่อนที่จะถูกเจาะระบบรักษาความปลอดภัย โดยกลุ่มสิทธิผู้บริโภคได้กล่าวถึงกรณีนี้ว่า ถ้าเรื่องนี้เป็นความจริงก็ "เป็นเรื่องที่ให้อภัยไม่ได้"

## เพลย์สเตชัน พลัส

เพลย์สเตชัน พลัส (PS Plus) เป็นบริการสมัครสมาชิกแบบชำระเงินที่แบ่งออกเป็นหลายระดับ มอบสิทธิพิเศษให้ผู้ใช้ เช่น การเล่นออนไลน์แบบผู้เล่นหลายคน ส่วนลดพิเศษในเพลย์สเตชัน สโตร์ การอัปโหลดไฟล์เซฟเกมได้สูงสุด 100 GB ไปยังเซิร์ฟเวอร์ของเพลย์สเตชัน และการดาวน์โหลดเกมฟรี 3 เกมต่อเดือน สิทธิพิเศษเหล่านี้มีให้ในทุกระดับการสมัคร ระดับ Extra จะเพิ่มสิทธิ์เข้าถึงคลังเกมกว่า 400 เกมบนเพลย์สเตชัน 4 และเพลย์สเตชัน 5 รวมถึงคลังเกมยูบิซอฟต์+ คลาสสิกส์ ระดับ Premium (หรือ Deluxe) จะเพิ่มสิทธิ์ดาวน์โหลดเกมจากเพลย์สเตชัน เพลย์สเตชัน 2 และ เพลย์สเตชัน พอร์เทเบิล ทดลองเล่นเกมบางเกมแบบจำกัดเวลา และในบางภูมิภาคยังสามารถสตรีมเกมจากเพลย์สเตชัน, PS2, PS3, PS4, PS5 และ PSP ได้ด้วย ผู้ใช้ทุกระดับสามารถเลือกจ่ายเป็นรายเดือน ราย 3 เดือน หรือรายปีได้

นอกจากนี้ ทุกระดับยังมีคุณสมบัติ Game Help (เฉพาะบนเพลย์สเตชัน 5) ที่ให้คำใบ้และคำแนะนำแบบไม่สปอยล์ระหว่างเล่นเกมที่รองรับ โดยอาจเป็นแค่คำแนะนำเล็กน้อยไปจนถึงวิดีโอสอนการเล่นเต็มรูปแบบที่สามารถปักหมุดไว้ด้านข้างหน้าจอเพื่อดูควบคู่กับการเล่นได้

## อ้างอิง

## แหล่งข้อมูลอื่น
* PlayStation Home
* Sony Media Go
* Life with PlayStation official website 
* FirstPlay official website 
* PlayStation ID Search 
* Frequently Asked Questions about the April 2011 PSN outage 

หมวดหมู่:เครื่องเล่นวิดีโอเกม
หมวดหมู่:บริการเกมสำหรับผู้เล่นหลายคน